Alatni čelik

Alatni čelik odnosi se na mnoštvo karbonskih i legiranih čelika koji su posebno pogodni za pravljenje alata. Njihova pogodnost za ovu upotrebu dolazi od njihove izričite tvrdoće, otpornosti na abraziju, njihove sposobnosti da drže oštricu sječiva, i/ili njihove otpornosti na deformaciju pri povišenim temperaturama. Alatni čelik se, općenito, koristi u termički obrađenom stanju.

Sa sadržajem ugljika između 0,7% i 1,4%, alatni čelici se proizvode po pažljivo kontrolisanim uslovima kako bi se dobio traženi kvalitet. Sadržaj mangana je, obično, nizak kako bi se smanjila mogućnost od pucanja tokom kaljenja vodom. Međutim, odgovarajuća termička obrada ovih čelika važna je za adekvatne performanse, te mnogi proizvođači prodaju blanko alatne blokove (od kojih se kasnije pravi gotov proizvod - alat), namijenjene za uljno kaljenje. 

Alatni čelici prave se u različitim kvalitetima za različite primjene. Odabir kvaliteta zavisi od toga, između ostalog, da li je potrebno oštro sječivo, ili da alat treba da izdrži udarno opterećenje, te uslove rade koji se mogu naći kod nekih ručnih alata, kao što su sjekire, krampova i kamenolomski alati. Općenito, granična temperatura u očekivanoj upotrebi je važna za određivanje sadržaja i potrebne termičke obrade. Čelik sa višim sadržajem ugljika se koristi se, naprimjer, kod alata za rezanje metala.

Alatni čelici koriste se za posebne primjene, kao što je kalupljenje, zato što je otpornost na abraziju važan kriterij da bi se kalup komogao koristiti za proizvodnju stotina hiljada istih dijelova.

 AISI-SAE kvaliteta 

AISI-SAE kvaliteta alatnog čelika je najčešća skala koja se koristi za identifikaciju različitih kvaliteta alatnog čelika. Pojedinačnim legurama, unutar jednog kvaliteta, dat je broj; naprimjer: A2, O1, i td.

+ AISI-SAE kvaliteta alatnog čelikaOberg, str. 452. Definišuća osobina  AISI-SAE kvalitet  Značajne osobine Vodeno kaljenje  W  Rad u hladnoj sredini  O  Uljano kaljenje A  Zračno kaljenje; Srednjelegirani D  Visok sadržaj karbona; Visok sadržaj hroma Otporan na udare  S  Čelik za velike brzine  T  Volframova baza M  Molibdenova baza Rad u toploj sredini  H  H1–H19: hromova bazaH20–H39: volframova bazaH40–H59: molibdenova baza Plastični kalup  P  Posebne svrhe  L  Niskolegirani F  Karbon volfram

 Kvaliteti alatnog čelika kaljenog vodom 

Kvalitet alatnog čelika "W" dobio je naziv po osobini da se kali vodom. Čelik kvaliteta "W" je, u suštini, ugljični čelik, sa velikim udjelom karbona. Ova vrsta alatnog čelika najčešće korištena zbog svoje niske cijene u uporedbi sa drugim alatnim čelicima. Veoma su pouzdani na malim dijelovima i primjenama gdje se ne sreću visoke temperature; iznad 150°C počinje da omekšava. Kaljivost je niska, tako da alatni čelici kvaliteta "W" moraju biti kaljeni u vodi. Ovi čelici mogu imati jako veliku tvrdoću (iznad HRC 60), te se veoma krhki, u odnosu na druge alatne čelike.

 Kvalitet za visoke brzine 

Kvaliteti "T" i "M" alatnog čelika se koriste za rezajuće alate gdje se čvrstoća i tvrdoća moraju održati pri temperaturama koje prelaze 760°C. Kvalitet "M" alatnog čelika razvijen je da bi se smanjila količinska upotreba volframa i hroma. 

T1 (poznat i kao 18-4-1) je uobičajna legura "T" kvaliteta. Njen sastav je 0,7% karbona, 18% volframa, 4% hroma i 1% vanadija. M2 je uobičajna legura "M" kvaliteta.

 Bibliografija 
  .
  .

 Reference 

 Vanjski linkovi 
  Suggested tool steel selections for various purposes
  Comparison of tool steel standards 

Kategorija:Čelici